BG
5.12.2022 г.
Официален вестник на Европейския съюз
C 463/7
Страни в главното производство Жалбоподател: Rigall Arteria Management Sp. z o.o. sp. k.
Ответник: Bank Handlowy w Warszawie S.A.
Диспозитив Член 7, параграф 1, буква б) от Директива 86/653/ЕИО на Съвета от 18 декември 1986 година относно координирането на правото на държавите членки, свързано с дейността на самостоятелно заетите търговски представители, трябва да се тълкува в смисъл, че: може да се дерогира с договор правото, което тази разпоредба предоставя на самостоятелно заетия търговски представител да получава комисиона за сключената през периода на действие на договора за представителство сделка с трето лице, което този представител преди това е привлякъл като клиент за сделки от същия вид.
(1)
ОВ C 182, 10.5.2021 г.
Решение на Съда (четвърти състав) от 13 октомври 2022 г. (преюдициално запитване от Administratīvā rajona tiesa, Administratīvā apgabaltiesa — Латвия) — „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21)/Latvijas Zinātnes padome (Съединени дела C-164/21 и 318/21) (1) (Преюдициално запитване — Регламент (ЕС) 651/2014 — Член 2, точка 83 — Пряко и безусловно препращане към правото на Съюза — Допустимост на въпросите — Помощи за научноизследователска и развойна дейност и иновации — Понятие „организация за научни изследвания и разпространение на знания“ — Висше учебно заведение, което извършва стопански и нестопански дейности — Определяне на основната цел) (2022/C 463/08) Език на производството: латвийски Запитваща юрисдикция Administratīvā rajona tiesa, Administratīvā apgabaltiesa
Страни в главното производство Жалбоподател: „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) Ответник: Latvijas Zinātnes padome
Диспозитив 1) Член 2, точка 83 от Регламент (ЕС) No 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 [ДФЕС]и 108 [ДФЕС] трябва да се тълкува в смисъл, че: субект, учреден съгласно частното право, който извършва няколко дейности, сред които научноизследователска дейност, но чиято основна част от приходите произтича от стопански дейности като предоставяне на образователни услуги срещу заплащане, може да се счита за „организация за научни изследвания и разпространение на знания“ по смисъла на тази разпоредба, при условие че с оглед на всички релевантни обстоятелства по случая може да се установи, че основната му цел е да извършва независими фундаментални научни изследвания, индустриални научни изследвания или експериментално развитие, евентуално допълнени с дейности за разпространение на резултатите от тези научноизсле­ дователски дейности посредством преподаване, публикации или трансфер на знания.
В този контекст от такъв субект не може да се изисква да получава определена част от приходите си от нестопански дейности за извършване на научни изследвания и разпространение на знания.